**Ойын арқылы баланың ойлау қабілетін арттыру**

Жұмақұл Салима Ғабитқызы

Шымкент қаласы

№70 С.Бекбосынов атындағы ЖОББ мектебінің мектепалды даярлық тобының тәрбиешісі

Ойын- мектепке дейінгі балалар үшін айналаны танып білу және білім мен тәрбие берудің тарихи қалыптасқан құралы. Ойын- бұл өзінше бір мектеп .Осы ойын түрлері арқылы балалардың мінез құлқы,олардың өмірге,қоршаған ортаны танып білуге деген , бір- біріне деген танымдық көзқарасы қалыптасады.

В.А.Сухомлинскийдің осы сөзі ойын арқылы баланың логикалық ойлау қабілеті шыңдалатынын дәл көрсетеді . Ойындарды қолдану іс -әрекеттің әсерлігін арттырып,балалардың логикалық ойлауын, танымдық- қабілеттерін дамытады. Бала тәрбиесі қиын да, жауапты міндет.Ұрпақ тәрбиесі қоғамнан тыс,оқшау тұрған емес. Ол қоғамның,заманның бағыт бағдарымен,тыныс тіршілігімен бірге жүріп отырады.Осы орайда кез келген бүлдіршін үшін бала тәрбиесі ата -анасына берілген тәлім тәрбиенің одан әрі жалғап,жандандыратыны сөзсіз.

Балабақшада тәрбиеленушілердің танымдық іс- әрекетін қалыптастыруда негізгі жұмыс түрі ойын әрекеті.

Бала саналы,мәдениетті, адамгершілігі мол болып ,жан -жақты дамуы үшін және айналадағы өмір құбылысын ұғыну ұшін пайдаланудың маңызы зор.Ойын үстінде баланың түрлі қасиеттері,қабілеті мен белсенділігі де көрінетіні туралы аса көрнекті педагог А.С.Макаренко былай деді;» Ойында бала қандай болса,өмірде де солай болады, үлкендердің жұмыстағы қоғамдық өмірдегі қызметкерлігі, қайраткершілігі баланың ойынымен тең деген пікірін мыңдықтан алшақ деп түсіну қиын. [7 ,16с]

Сондықтан келешекке адамды тәрбиелеу бәрінен бұрын ойын арқылы жүзеге асырылады.

К.Д.Ушинский баланы табиғатпен жастай таныстыра дамыту, оның өзіндік логикалық ойын, сөз қорының,санасының жетілуіне әсері мол екенін көрсеткен.Логикалық ойдың,пікірдің дамуы баланың келешекте рухының жоғары болуына, батылпікір, нақты шешім айтуына және оны дәлелдеп беруге жетелейді. Сондай-ақ,кімде-кім баланың тіл қабілетін дамытқысы келсе,ең алдымен оның ой қабілетін дамытуы тиіс, -деп көрсетеді[4, 14 б].

Мектепке дейінгі балалар әдетте ойынды,сурет салғанды жақсы көреді,ерексектермен және өзі қатарлы балалармен лезде тіл табысып кетеді. Мектепке дейінгі шақта ойын іс-әрекеттің басты түріне айналады.Ойын-мектепке дейінгі балалар үшін айналаны танып,білу тәсілі. Мазмұны мен түріне қарай ойын мазмұнды- бейнелі,қимыл- қозғалыс, дидактикалық,құрылыс,сюжеттік- рөлдік ойындар болып бөлінеді. Ойынның мазмұны бұл оның жанды тұлғасын құрайтын, ойын әрекеттерінің,балалардың өзара қарым қатынасының дамуын,көп жақтылығын және өзара байланысын анықтайтын нәрсе. Ойынның құрылымдық ерекшелігі мен түйіні-бала атқаратын рөл болып табылады.Ойын әдісі мектеп жасына дейінгі балаларды оқыту барысында ерекше орын алады.Олар:көрсету,түсіндіру,нұсқау беру, сұрақтар қою,ынталандыру,мадақтау сияқты тәсілдермен ойын әрекетінің құрамдас бөліктерін үйлестіре отырып пайдалануды көздейді.Ойынның қай түрі болсын баланың ақыл-ой,адамгершілік,еңбек,дене тәрбиелерінің дамуында үлкен рөл атқарады.Сондай –ақ балалар өздерін ізденімпаз,тапқыр етіп көрсеткісі келеді .Әсіресе,түйсіну,сезіну,қабылдау,ойлау,зейін қою сияқты таным үрдістері дамуына жол ашады .Ойын элементтерін ұйымдастырылған іс-әрекеті барысында пайдалану балалардың білімді қабылдау қабілетін нақтылап,мазмұнын бала санасына жақындатады.

Ойын-маңызды іс. Егер біз ойынды тек көңіл көтеру үшін немесе дем алу ретінде пайдалансақ,одан ешқандай пайда болмайды. Қандай ойын болса да,ол негізгі мақсатқа жұмысалуы керек,өйткені ойын баланы дамытады. Ойындардың қай –қайсысы болса да баладан төзімділікті, тапқырлықты,ізденімпаздылықты,шеберлікті толып жатқан қасиеттерді талап етеді .Ойын элементтерін ұйымдастырылған іс-әрекеті барысында пайдалану балалардың білімді қабылдау қабілетін нақтылап,мазмұнын бала санасына жақындатады. Мектеп жасына дейінгі баланың зейіні түрақсыз,импульсивті болғанымен қабылдау есте сақтау мүмкіндіктері жақсы дамыған. Сондықтан кез- келген сабақты өткізу үшін дидактикалық ойындар қолдана білу керек.

Тіл дамыту,сауат ашу сабақтарында да рольдік,сюжеттік ойындарды қолдануға болады.Ролдік ойындар мектепке дейінгі балалармен өмірінде елеулі орын алады. Бұл ойындар ұзақ та,қысқа да болуы мүмкін.Сюжетті –ролді ойындар бейнелеу ұқұралы роль мен ойын әрекеті болып табылады. Өзінің сипаты жағынан бұлар көбінесе еліктену,шындықты көрсету болып табылады. Мысалы: «Дүкен» ойынын ойнағанда балалар сатып алушы мен сатушы әрекеттеріне еліктейді. Мен өз тәжірибемде ойындарды өте көп қолданамын. Баланың тілін дамытуда ойын түрлерін жүргізу арқылы,ойын шарттарын айта отырып та байытуға болады.

Аннотация

Бұл мақалада мектеп жасына дейінгі тәрбиеленушілердің білім,білік дағдыларын бақылау мен дамытудағы « Ойын арқылы баланың ойлау қабілетін арттыру» жайлы жазылған.

Түйінді сөздер: «Ойын түрлері» «Бақылау» «Саралау»

Пайдаланылған әдебиеттер:

1.Сағындықов «қазақтың ұлттық ойындары».Алматы.Рауан.1992ж

2.Қ.Р Білім және ғылым министрлігі, «Мектепке дейінгі балалық шақ»республикалық орталығы.Үш тілдегі дидактикалық ойындар жинағы:әдістемелік құрал,-Астана ,2013.

3.Қаженбаева А.Е. « Бала танымын ойынмен дамыту», «Отбасы және балабақша»,2002ж;

4.Жарықбаев Н. «Жалпы психология» Алматы-2004ж;